Die Bybel. Die Woord is God se liefdesbrief aan Sy kinders
Opgedateer: 14 Januarie 2013 ** Updated: January 14, 2013
Soek in hierdie webwerf Die Bybel
Die Bybel is een van die mees belangrikste boeke in die w�reld en die mees belangrikste vir Christene. Die Woord is God se liefdesbrief aan Sy kinders en een van die hoofbronne waaruit gelowiges se geloofslewe gevorm en verryk word.
Deur eeue heen was die inhoud van die Bybel die rigtingwyser na en openbaring van wat God aan Sy kinders wil gee, naamlik die ewige lewe. Die Ou Testament is die vooruitskouing van die beloftes, terwyl die Nuwe Testament van die vervulling van die beloftes vertel. Die Ou Testament wys na die Saligmaker en Verlosser, naamlik Jesus Christus, se koms, terwyl die Nuwe Testament vertel van Jesus se geboorte en uiteindelik Sy kruisdood en opstanding.Hoewel die hele Bybel vol lesse en waarhede is, het baie mense al getuig van die direkte en geweldige impak wat slegs gedeeltes of teksverse op hulle lewens gehad het. Watter gelowige weet nie van die Herderspsalm van Dawid (Psalm 23) en hoe dit mens kan bemoedig in tye van bekommernis nie? Romeine 8, wat vir die meeste gelowiges een van hulle bekendste en geliefste Bybelhoofstukke is, het groot impak gehad vir Maarten Luther, een van die groot helde van Hervorming. Korinthi�rs 13 word deur talle paartjies tydens die huweliksgelofte gebruik en teksverse soos Johannes 3:16 het een van die refreine geword van menige sendelinge, om sodoende mense na God en Sy ewige koninkryk te lei.
Die Bybel is deesdae in baie tale beskikbaar. Dit help dat mense wat die Bybel beter wil ondersoek, die Bybelinhoud van verskeie hoeke af kan benader en bestudeer en gevolglik ook meer te wete kan kom van God se doel met ons lewens.Wat 'n voorreg as mens kan lees, die Bybel besit en God daagliks so kan nader. Dit sal altyd tot mens se voordeel wees. Soos dit in Jesaja staan: "...so sal My Woord wees wat uit My mond uitgaan: dit sal nie leeg na My terugkeer nie, maar doen wat My behaag en voorspoedig wees in alles waartoe Ek dit stuur." (Jesaja 55:11)Lees meer by enige van die volgende: